Държавен вестник, бр. 56, 2018 г., стр. 17

БРОЙ  56	
Д Ъ Р Ж А В Е Н  В Е С Т Н И К 	
СТР.  17  
от състава є. Всеки член на комисията има 
право на особено мнение, което се вписва в 
доклада на комисията.
(7) Когато отсъстват повече от един член на 
комисията и те не могат да бъдат заменени от 
определените резервни членове, заседанието 
на комисията се отлага до попълването на 
състава є, но не с повече от един ден.
(8) Член на комисията не може да е лице, 
което е „свързано лице“ по смисъла на § 1 
от допълнителните разпоредби на Търговския 
закон с участник в процедурата или с члено-
вете на неговите управителни и контролни 
органи, или лице, което има търговски, фи-
нансови или други взаимоотношения с някой 
от участниците в процедурата.
(9) Членовете на комисията нямат право да 
разгласяват факти и обстоятелства, които са 
им станали известни във връзка с процедурата.
(10) За обстоятелствата по ал. 8 и 9 чле-
новете на комисията представят декларация, 
подписана към момента на разглеждане на 
предложенията на кандидатите.
Г л а в а  о с м а
ПОДАВАНЕ, ОЦЕНЯВАНЕ И КЛАСИРАНЕ 
НА ПРЕДЛОЖЕНИЯТА
Чл. 16. За участие в процедура за открит 
конкурс, ограничен конкурс или пряко до-
говаряне кандидатите подават предложения.
Чл. 17. Предложенията за участие се по-
дават в запечатан непрозрачен плик в срока, 
посочен в решението по чл. 8, ал. 5, чл. 10, 
ал. 3 или чл. 12, ал. 1. Върху плика се отбе-
лязват предметът на процедурата, името и 
адресът на кандидата.
Чл. 18. Подадените предложения се вписват 
в специален регистър, в който се отбелязват 
входящ номер, дата и час на постъпването им.
Чл. 19. Предложенията се отварят и раз-
глеждат от комисията най-късно на следва-
щия работен ден след изтичането на срока 
за подаването им.
Чл. 20. Не се допускат до разглеждане 
предложения, които:
1. са подадени след срока, посочен в реше-
нието за откриване на процедурата;
2. са подадени в незапечатан или прозра-
чен плик;
3. не съдържат документ за внесен депозит, 
когато такъв се изисква.
Чл. 21. Когато в срока за подаване на 
предложения за участие в открит конкурс не 
постъпи нито едно предложение, възложителят 
може да удължи срока или да премине към 
ограничен конкурс или към пряко договаряне.
Чл. 22. Когато при провеждане на огра-
ничен конкурс предложения подадат и лица, 
които не са поканени за участие, възложите-
лят е длъжен да разгледа и тези предложения 
с изключение на случаите на възлагане на 
процесуално представителство.
Чл. 23. При провеждане на процедура 
чрез пряко договаряне комисията разглежда 
само предложенията на поканения кандидат, 
съответно на поканените кандидати.
Чл. 24. (1) По предложение на комисията 
възложителят може да изиска от някои или 
от всички кандидати представянето на до-
пълнителни документи и разяснения, както и 
отстраняване на допуснатите нередности, като 
определя срока за това. Направените разяс-
нения или допълнения не трябва да водят до 
изменение на вече подадените предложения.
(2) Когато в определения от възложителя 
срок допълнителните документи и разяснения 
не се представят и допуснатите нередности не 
се отстранят, предложенията на съответните 
кандидати не се оценяват.
(3) Извън случаите по ал. 1 по предложение 
на комисията възложителят може да изиска 
от кандидатите подобряване на направените 
предложения, като определя срок за пред-
ставянето им. 
(4) Комисията разглежда направените 
предложения и изготвя мотивиран доклад в 
14-дневен срок от отварянето им, съответно от 
изтичането на срока по чл. 24, ал. 1 и/или 3. 
В 5-дневен срок от получаването на доклада 
на комисията възложителят се произнася с 
решение, в което обявява кандидатите, кла-
сирани на първите три места.
(5) Кандидатите се уведомяват писмено за 
резултатите от класирането, като внесените 
депозити се освобождават в срок 5 работни дни 
след изтичането на срока за обжалване на ре-
шението, а депозитът на спечелилия кандидат 
се задържа като гаранция за сключване на 
договора за възлагане. Когато договорът за 
възлагане не бъде сключен по вина на спе-
челилия кандидат, депозитът му за участие 
в процедурата се задържа от възложителя.
(6) Възложителят задържа депозита и на 
кандидат, който:
1. е подал жалба срещу решението за 
класиране, до решаването на спора от съда;
2. е оттеглил предложението си след изтича-
нето на срока за подаване на предложенията;
3. не е представил необходимите документи 
за доказване на декларираните обстоятелства 
по чл. 14, ал. 1.
Чл. 25. Възложителят може с решение да 
прекрати процедурата мотивирано по всяко 
време.
Г л а в а  д е в е т а
ДОГОВОР ЗА ВЪЗЛАГАНЕ
Чл. 26. (1) Договорът с класирания на първо 
място кандидат се сключва в 14-дневен срок 
след изтичането на срока за обжалване на 
решението по чл. 24, ал. 4 и представяне на 
доказателствата по чл. 14, ал. 5, както и на 
други документи, когато такива се изискват.
(2) Когато договорът не бъде сключен с 
класирания на първо място кандидат, въз-